[E]go Aaliz domina de Marcelli notum facio presentibus et futuris quod ego dedi, laude et assensu filiorum meorum Johannis et Gaufridi, pro remedio anime mee et antecessorum meorum, Deo et beate Marie et monachis Vallis lucentis sex sextaria bladi, tria scilicet siliginis et tria avene in gueeignagio Gaufridi fili mei quod habet apud Sanctum Flavetum juxta Marigni ad festum sancti Remigii post obitum meum singulis annis percipienda. Et sciendum quod ego predicta Aaliz dedi predicto filio meo Gaufrido excambium pro sex predictis sextariis baldi in guaanagio meo de Doiche. Hanc elemosinam laudavit Guido miles de Meriaco frater predictorum filiorum meorum Johannis et Gaufridi. Et ut hec elemosina rata et inconcussa permaneat presentes litteras sigilli mei munimine roborari. Actum anno Gracie M° CC° vicesimo primo.